

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.1 | 2025. gada 30. janvārī |

**19.**

**Par grozījumu Ogres novada pašvaldības domes 2024. gada 18. decembra lēmumā**

**“Par pārvaldes uzdevumu deleģēšanu Ogres novada pašvaldības kapitālsabiedrībai - sabiedrībai ar ierobežotu atbildību “Ikšķiles māja””**

Ogres novada pašvaldības (turpmāk – Pašvaldība) dome 2024. gada 18. decembrī pieņēma lēmumu “Par pārvaldes uzdevumu deleģēšanu Ogres novada pašvaldības kapitālsabiedrībai - sabiedrībai ar ierobežotu atbildību “Ikšķiles māja”” (protokols Nr. 21; 28.) (turpmāk – Lēmums).

Latvijas Republikas Saeima 2024. gada 14. novembrī pieņēma likumu “Grozījumi Valsts pārvaldes iekārtas likumā” (turpmāk – grozījumi), kas paredz izmaiņas līdzšinējā valsts pārvaldes uzdevumu deleģēšanas līgumu noslēgšanas kārtībā attiecībā uz pašvaldībām.

Ar grozījumiem Valsts pārvaldes iekārtas likuma 45. pants papildināts ar 2.1 daļu, nosakot, ka šā panta otrā daļa par tiešās pārvaldes iestādes informēšanu un deleģēšanas līguma saskaņošanu neattiecas uz gadījumiem, kad pašvaldība slēdz līgumu par tās kompetencē ietilpstoša valsts pārvaldes uzdevuma deleģēšanu.

Ņemot vērā iepriekš minēto, Lēmumā ir nepieciešams veikt grozījumu.

Pamatojoties uz Valsts pārvaldes iekārtas likuma 40. panta pirmo un otro daļu, 41. panta pirmo daļu, 43. panta otro daļu, 45. panta 2.1daļu, Pašvaldību likuma 4. panta pirmās daļas 1., 2. un 3. punktu, 7. pantu, 10. panta pirmās daļas 19. un 21. punktu, 22. panta pirmās daļas 7., 8. un 15. punktu, 26. panta otro daļu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Igors Miglinieks, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. Izdarīt Ogres novada pašvaldības domes 2024. gada 18. decembra lēmumā “Par pārvaldes uzdevumu deleģēšanu Ogres novada pašvaldības kapitālsabiedrībai - sabiedrībai ar ierobežotu atbildību “Ikšķiles māja” (protokols Nr. 21; 28.) (turpmāk – Lēmums) šādu grozījumu:

svītrot Lēmuma lemjošās daļas 6. punktā vārdus “un par noslēgto deleģēšanas līgumu informēt Viedās administrācijas un reģionālās attīstības ministriju”.

1. Ogres novada pašvaldības Centrālās administrācijas Kancelejai nodrošināt Lēmuma aktuālo redakciju.
2. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)